CELEX: 32013D0754
Language: sl
Date: 2013-12-11 00:00:00
Title: 2013/754/EU: Izvedbeni sklep Komisije z dne 11. decembra 2013 o ukrepih za preprečevanje vnosa glive Guignardia citricarpa Kiely (vsi sevi, patogeni za rod Citrus ) v Unijo in njenega širjenja po Uniji, kar zadeva Južno Afriko (notificirano pod dokumentarno številko C(2013) 8781)

13.12.2013   
            
            
               SL
            
            
               Uradni list Evropske unije
            
            
               L 334/44
            
         IZVEDBENI SKLEP KOMISIJE
   z dne 11. decembra 2013
   o ukrepih za preprečevanje vnosa glive Guignardia citricarpa Kiely (vsi sevi, patogeni za rod Citrus) v Unijo in njenega širjenja po Uniji, kar zadeva Južno Afriko
   (notificirano pod dokumentarno številko C(2013) 8781)
   (2013/754/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1) ter zlasti tretjega stavka člena 16(3) Direktive,
   ob upoštevanju naslednjega:
   
               (1)
            
            
               Gliva Guignardia citricarpa Kiely (vsi sevi, patogeni za rod Citrus), v nadaljnjem besedilu: opredeljeni organizem, je škodljivi organizem, naveden v točki (c)(11) oddelka I dela A Priloge II k Direktivi 2000/29/ES. V Uniji naj se ne bi pojavljala. Predvsem jo gostijo rastline iz rodu Citrus L. in je zlasti nevarna za navedene rastline.
            
         
               (2)
            
            
               V skladu s členom 5(1) Direktive 2000/29/ES v povezavi s točko 16.4 oddelka I dela A Priloge IV k navedeni direktivi morajo države članice prepovedati vnos na svoje ozemlje sadežev iz rodu Citrus L. in njihovih hibridov (v nadaljnjem besedilu: opredeljeni sadeži) s poreklom iz tretjih držav, razen če so izpolnjene posebne zahteve iz navedene točke.
            
         
               (3)
            
            
               Čeprav je Komisija že obvestila Južno Afriko o zaskrbljenosti glede fitosanitarnega statusa opredeljenih sadežev, Južna Afrika pa je zagotovila jamstva, da bodo potrebni ukrepi sprejeti, so države članice od julija do novembra 2013 sporočile 36 zadržanj pošiljk z opredeljenimi sadeži, napadenimi z opredeljenim organizmom, med inšpekcijskimi pregledi pri uvozu takih sadežev s poreklom iz Južne Afrike.
            
         
               (4)
            
            
               Zaradi navedenih zadržanj se sklene, da fitosanitarna jamstva Južne Afrike ne zadoščajo za preprečitev vnosa opredeljenega organizma v Unijo.
            
         
               (5)
            
            
               Navedena zadržanja ne zajemajo območij, ki jih Južna Afrika priznava kot nenapadena z opredeljenim organizmom. Dokler se ne opravi ocena fitosanitarnega statusa navedenih območij, ki je potrebna, da se priznajo kot nenapadena z opredeljenim organizmom s spremembo Odločbe Komisije 2006/473/ES (2), bi moral biti vnos opredeljenih sadežev z navedenih območij še naprej dovoljen. Zaradi fitosanitarnega tveganja ne bi smel biti dovoljen vnos z vseh drugih območjih Južne Afrike.
            
         
               (6)
            
            
               Zato bi moral biti vnos v Unijo opredeljenih sadežev s poreklom z območij Južne Afrike, razen s tistih, priznanih kot nenapadenih z opredeljenim organizmom z Odločbo 2006/473/ES, dovoljen samo z območij, ki jih je Južna Afrika priznala kot nenapadena z navedenim organizmom. Na uradnem fitosanitarnem spričevalu, ki spremlja navedene opredeljene sadeže, bi bilo treba kot njihovo poreklo označiti vsaj eno od navedenih območij.
            
         
               (7)
            
            
               Ukrepi iz tega sklepa bi se morali uporabljati le za opredeljene sadeže, proizvedene v rastni sezoni 2012/2013.
            
         
               (8)
            
            
               Ukrepi iz tega sklepa so v skladu z mnenjem Stalnega odbora za zdravstveno varstvo rastlin –
            
         SPREJELA NASLEDNJI SKLEP:
   Člen 1
   Točki 16.4(c) in (d) oddelka I dela A Priloge IV k Direktivi 2000/29/ES se uporabljata le za sadeže iz rodu Citrus L., proizvedene v rastni sezoni 2012/2013, s poreklom z naslednjih območij Južne Afrike:
   
               (a)
            
            
               Severna Kaplandija: sodna okrožja Barkly West, Gordonia, Hay, Herbert, Hopetown, Kenhardt, Kimberley, Namakwaland in Prieska;
            
         
               (b)
            
            
               provinca Svobodna država: sodna okrožja Boshof, Fauresmith, Jacobsdal, Koffiefontein in Philippolis; ter
            
         
               (c)
            
            
               Severozahodna provinca: sodni okrožji Christiana in Taung.
            
         V uradnem fitosanitarnem spričevalu iz člena 13(1)(ii) Direktive 2000/29/ES, ki spremlja navedene sadeže, se v oddelku „Dopolnilna izjava“ navede območje porekla.
   Člen 2
   Ta sklep je naslovljen na države članice.
   
      V Bruslju, 11. decembra 2013
      
         
            Za Komisijo
         
         Tonio BORG
         
            Član Komisije
         
      
   
   
      (1)  UL L 169, 10.7.2000, str. 1.
   
      (2)  UL L 187, 8.7.2006, str. 35.